с член 18 от Регламент (ЕС) 2015/478 и с международните задължения на Съюза, а именно член 9.1 от Споразумението на СТО за защитни мерки, „предпазните мерки не могат да бъдат прилагани за който и да е продукт, произхождащ от развиваща се държава — членка на СТО, доколкото делът на тази държава във вноса на дадения продукт в Съюза не надхвърля 3 %, при условие че развиващите се държави — членки на СТО, чийто дял във вноса е по-малък от 3 %, не формират заедно повече от 9 % от общия внос в Съюза на дадения продукт“. Освен това в интерес на Съюза е списъкът на развиващите се държави, изключени от приложното поле на мерките, да бъде адаптиран, за да се избегне неоснователно извличане на полза от първоначалното изключване от страна на някои развиващи се държави.
 (104)
 Поради това въз основа на данните за цялата 2019 г. (43) Комисията преизчисли дела във вноса на всяка държава износителка за всяка категория продукти (44).
 (105)
 Въз основа на данните за цялата 2019 г. вносът от изброените по-долу държави, които бяха изключени от приложното поле на мерките, е превишил прага от 3 % в някои категории продукти. Следователно в резултат от настоящия преглед отсега нататък мерките следва да се прилагат спрямо следните държави:
 —
 Бразилия се включва в категория продукти 3A, тъй като нейният дял във вноса в тази категория е достигнал 23 % през 2019 г.;
 —
 Северна Македония се включва в категория продукти 12, тъй като нейният дял във вноса в тази категория е достигнал 3,54 % през 2019 г.;
 —
 Тунис се включва в категория продукти 4A, тъй като неговият дял във вноса в тази категория е достигнал 4,88 % през 2019 г.;
 —
 Турция се включва в категория продукти 6, тъй като нейният дял във вноса в тази категория е достигнал 9,77 % през 2019 г.;
 —
 Обединените арабски емирства се включват в категория продукти 21, тъй като техният дял във вноса в тази категория е достигнал 3,28 % през 2019 г.;
 —
 Виетнам се включва в категория продукти 5, тъй като неговият дял във вноса в тази категория е достигнал 4,87 % през 2019 г.
 (106)
 След това Комисията направи оценка дали за горепосочените категории съответните развиващи се държави биха отговаряли на условията за ползване на конкретно определена за тях квота. За целта Комисията направи оценка дали в периода 2015—2017 г. вносът в тези категории от разглежданите държави е представлявал поне 5 % от общия внос за този период в която и да е категория. Резултатът показа, че нито една от тези държави не отговаря на условията за ползване на конкретно определена за тях квота. Поради това всички те ще попаднат в обхвата на остатъчната квота за съответните категории продукти.
 (107)
 По отношение на изключванията от приложното поле на защитните мерки резултатът от настоящия преглед е, както следва:
 —
 Бразилия се изключва по отношение на категории продукти 1, 6 и 7, в които нейните дялове във вноса през 2019 г. са възлизали съответно на 1,53 %, 1,55 % и